**Sonet tomnatic**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sonet tomnatic

E toamnă iar, nu-i nimeni pe alee

Doar vântul ce mai suieră grăbit,

Si înc-o vară a luat sfârșit

Cu amintiri de albe orhidee.

Iar cerul parcă a încremenit

Lipsit de străluciri si curcubeie,

Se stinge-ncet si ultima scânteie

Si piere în văzduhul amorțit.

Îngălbenite frunze cad ușor

Si un decor tomnatic se așterne,

Pământul învelit într-un covor

Iar codrul despuiat de frumusețe,

Lipsit de mângâierile paterne

Se-nclină singuratic, cu tristețe.

De M Horlaci.